Ilmend n wayen i d-nebder yakkan ɣef tmuɣli tasiwlant, d akken tesɛa assaɣ d umsawal, imi d nettat i d-yemmalen tamuɣli-is deg teḥkayt, acku ma yella-d umsawal-agi yeẓra ugar n wayen ẓran yiwudam n teḥkayt, tamuɣli-is ad tili d tilemt, ma yella yessen kan kra n yisalen ɣef yiwen n uwadem tamuɣli-is ad tili d tagensayt, syin amsawal-agi ma ur yeẓri ara akk isallen ɣef iwudam, tamuɣli-is ad tili d tanirit acku ciṭ kan n yisalen i yessen fell-asen. Ɣef waya i dnessuffeɣ aḥeṣṣen agensay seg ungal.